Orosz Pál mosolyog: újabb bejelentés a Fradinál – hivatalos
Aláírt a saját nevelésű kapus, Bánki Márton.
Újabb tehetséges fiatal labdarúgóval, a 17 éves kapussal, Bánki Mártonnal kötött profi szerződést a Ferencváros – jelentette be a klubhonlap. Bánki 2001. június 22-én született, hétévesen az MLTC-ben kezdett focizni, majd 2009 nyarán került a Ferencvárosba.

  – Az első itteni évemben még mezőnyjátékos voltam, aztán kerültem a kapuba, és ott ragadtam – idézte fel emlékeit Bánki Márton. – Erről a szerződésről álmodtam, amióta futballozni kezdtem, 10 éve Fradi-szurkoló vagyok, tényleg mindenem a Ferencváros!

A fiatal kapus egy évet futsallal is töltött, majd alapemberként végigjárva a korosztályokat tavaly már az U17-es, valamint az U19-es csapatban is lehetőséget kapott. 2016-ban pályára lépett a magyar U16-os válogatottban.

  – Várhatóan jövőre a Ferencvárosi U19-es csapatában fogok védeni, de mindent megteszek azért, hogy legalább néhány edzésre felkerüljek a nagy csapatba. Továbbra is keményen fogok dolgozni azért, hogy fejlődjek, és természetesen nagy álmom, hogy a felnőttek között is védhessem a Fradi kapuját.
NB I